Amikor 1941-ben a Német birodalom megtámadta a Szovjetuniót, Amet-han a 4. vadászrepülő-ezred pilótája volt, és azonnal a frontra küldték, ahol elavult Polikarpov I-153 gépekkel kellett védekezniük a Don melletti Rosztov felett. 1942 telén súlyos veszteségek után az ezredet átképezték, és megtanították nekik az újabb Hawker Hurricane kezelését. 1942. márciusban az ezredet Jaroszlavl védelmére osztották be, és itt érte el Amet-han első légi győzelmét 1942. május 31-én. Miután kifogyott a lőszerből, repülőjével harcolt egy Junkers-88 ellen, nekiment a bal szárnyának, és felfelé repülve levágta a szárnyat. Sikerült ejtőernyővel kiugrania az égő repülőgépből és kisebb sérülésekkel földet érnie. Egy tanyán landolt, ahol egy munkás vasvillát szegezett rá, mert Luftwaffe-pilótának vélte, de Amet-han megmutatta neki a Vörös Csillag-rendjét, úgyhogy tisztelettel bántak vele, és megvizsgálták a helyet, ahol a gépek lezuhantak. A Ju 88 két pilótáját a falusiak azonosították, amíg Amet-han pihent. Amet-han éjszakára a tanyán maradt, hogy helyrejöjjön, ahol meglátogatta az ezred politikai tisztje, felébresztette, és gratulált a sikeres támadáshoz. Rövid kórházi tartózkodás után visszatért repülni az ezredéhez. A bombázóról kiderült, hogy felderítésen volt, így a repülő feláldozása csak kisebb veszteséget jelentett a szovjet légierőnek. A győzelemért egy órát kapott ajándékba Jaroszlavl főterén, utóbb pedig Lenin-renddel tüntették ki.